open-index/open-wikipedia-markdown huggingface dataset:
Σταρ Τρεκ: Η Σειρά Κινουμένων Σχεδίων

**Σταρ Τρεκ: Η Σειρά Κινουμένων Σχεδίων** (αγγλικά:*Star Trek: The Animated Series* ) είναι μια αμερικανική τηλεοπτική σειρά κινουμένων σχεδίων, είδους επιστημονικής φαντασίας που δημιουργήθηκε από τον Τζιν Ροντένμπερρι. Αρχικά προβλήθηκε από τις 8 Σεπτεμβρίου 1973 έως τις 12 Οκτωβρίου 1974 στο NBC και αποτελείται απο 22 επεισόδια και χωρίζεται σε δύο κύκλους. Είναι η δεύτερη σειρά στο franchise του Star Trek καθώς και η πρώτη συνέχεια της Αρχικής Σειράς. Διαδραματίζεται στον 23ο αιώνα, όπου η Γη ανήκει σε μια Ομοσπονδία Πλανητών, και ακολουθεί τις περιπέτειες ενός αστρόπλοιου, του USS Enterprise, στην εξερεύνηση του Γαλαξία.

Μετά τον τερματισμό της Αρχικής σειράς το 1969, η σειρά κατέληξε να γίνει δημοφιλής στο syndication και δημιούργησε σημαντικό ενθουσιασμό από φαν. Αυτό οδήγησε στην απόφαση του Τζιν Ροντένμπερρι να συνεχίσει την ιστορία σε μορφή κινουμένων σχεδίων. Οι περισσότεροι απο τους πρωταγωνιστές της αρχικής σειράς επέστρεψαν για να δανείσουν τις φωνές τους στους χαρακτήρες που είχαν υποδυθεί στην Αρχική Σειρά. Οι σεναριογράφοι Ντείβιντ Γκέρολντ και Ντ. Κ. Φοντάνα χαρακτήρισαν την συγκεκριμένη σειρά ως τον τέταρτο κύκλο της αρχικής σειράς. Οι περιπέτειες των χαρακτήρων συνεχίστηκαν σε κινηματογραφική μορφή, με πρώτη το Star Trek: Η ταινία του 1979.

Η συγκεκριμένη σειρά έλαβε κυρίως θετικά σχόλια, και κέρδισε ένα βραβείο Emmy, και είναι η πρώτη τηλεοπτική σειρά Σταρ Τρεκ που κέρδισε βραβείο Emmy.

## Παραπομπές

## Εξωτερικοί σύνδεσμοι
* 
* ''Star Trek: The Animated Series'' στο CBS
* 

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές επιστημονικής φαντασίας
Κατηγορία:Τηλεοπτικές σειρές κινουμένων σχεδίων
Κατηγορία:Τηλεοπτικές σειρές επιστημονικής φαντασίας κινουμένων σχεδίων
Κατηγορία:Τηλεοπτικές σειρές του NBC
Κατηγορία:Σταρ Τρεκ
Σταρ Τρεκ
Ράντοβαν Βίσκοβιτς

Ο **Ράντοβαν Βίσκοβιτς** (σερβικά, βοσνιακά: Радован Вишковић, γεννημένος την 1η Φεβρουαρίου 1964) είναι Σερβοβόσνιος πολιτικός, Πρωθυπουργός της Σερβικής Δημοκρατίας της Βοσνίας και Αντιπρόεδρος και μέλος του Σερβικού πολιτικού κόμματος Συμμαχία των Ανεξάρτητων Σοσιαλδημοκρατών (ΣΑΣΔ).

## Πολιτική Καριέρα
Την περίοδο 2014-2018 υπήρξε πρόεδρος της κοινοβουλευτικής ομάδας του ΣΑΣΔ στην Εθνοσυνέλευση. Στις 2 Νοεμβρίου 2018 ο πρόεδρος του ΣΑΣΔ και πρώην Πρόεδρος της Σερβικής Δημοκρατίας της Βοσνίας, Μίλοραντ Ντόντικ, ανακοίνωσε ότι επέλεξε τον Βίσκοβιτς για να αντικαταστήσει τη Ζέλικα Τσβιγιάνοβιτς στην πρωθυπουργία της χώρας, καθώς η τελευταία είχε εκλεγεί Πρόεδρος της Σερβικής Δημοκρατίας της Βοσνίας. Η επιλογή του Βίσκοβιτς για την πρωθυπουργία της Σερβικής Δημοκρατίας της Βοσνίας επικυρώθηκε στις 12 Νοεμβρίου 2018 από την Εκτελεστική Επιτροπή του κόμματος "Συμμαχία των Ανεξάρτητων Σοσιαλδημοκρατών".

## Σπουδές
Ο Ράντοβαν Βίσκοβιτς αποφοίτησε το 1990 από το τμήμα Συγκοινωνιολογίας του Πανεπιστημίου του Σαράγεβο. Το 2015 ανακηρύχθηκε διδάκτορας του τμήματος Συγκοινωνιολογίας του Πανεπιστημίου του Ανατολικού Σαράγεβο, στο Ντόμποι.

## Παραπομπές


## Εξωτερικοί σύνδεσμοι
* 

Κατηγορία:Σερβοβόσνιοι πολιτικοί
Κατηγορία:Πρωθυπουργοί της Σέρπσκα
Ραβδούχα Χανίων

Η **Ραβδούχα** είναι χωριό και έδρα ομώνυμης κοινότητας του δήμου Πλατανιά στην περιφερειακή ενότητα Χανίων της Κρήτης. Ανήκε στην Επαρχία Κισσάμου. Στο χωριό βρίσκεται ο ιερός ναός Αγίας Μαρίνας. Σύμφωνα με την απογραφή του 2011, το χωριό έχει πληθυσμό 107 κατοίκων.

*Δείτε: *'Κοινότητα Ραβδούχας**'

## Παραπομπές


Κατηγορία:Δήμος Πλατανιά
Κατηγορία:Χωριά της περιφερειακής ενότητας Χανίων
Ευρωπαική οδηγία πληρωμών

Η **Ευρωπαϊκή Οδηγία Πληρωμών** (**ΕΟΠ 2007/64/EΚ**, όπως αντικαταστάθηκε από την **PSD2**, **Οδηγία (ΕΕ) 2015/2366**) είναι μια Οδηγία της ΕΕ με σκοπό την ρύθμιση των κανονισμών πληρωμών εντός του Ενιαίου Χώρου Πληρωμών σε Ευρώ (SEPA)

## Σκοπός

* Η οδηγία (ΕΕ) 2015/2366 (Δεύτερη οδηγία για τις υπηρεσίες πληρωμών — PSD2) παρέχει τη νομική βάση για την περαιτέρω ανάπτυξη μιας καλύτερα ενοποιημένης εσωτερικής αγοράς για τις ηλεκτρονικές πληρωμές στην ΕΕ.
* Θέτει σε εφαρμογή περιεκτικούς κανόνες για τις υπηρεσίες πληρωμών, με στόχο να καταστήσει τις διεθνείς πληρωμές (εντός της ΕΕ) εξίσου απλές, αποτελεσματικές και ασφαλείς με τις πληρωμές που διεκπεραιώνονται εντός μίας μόνο χώρας.
* Αποσκοπεί στο άνοιγμα αγορών πληρωμής σε νεοεισερχόμενους, οδηγώντας στην ενίσχυση του ανταγωνισμού, σε περισσότερες επιλογές και καλύτερες τιμές για τους καταναλωτές.
* Παρέχει επίσης, την απαραίτητη νομική πλατφόρμα για τον Ενιαίο Χώρο Πληρωμών σε ευρώ (SEPA).
* Καταργεί παράλληλα, την οδηγία 2007/64/ΕΚ (ΟΥΠ) από τις 13 Ιανουαρίου 2018.

## Βασικά σημεία

* Η οδηγία αποσκοπεί στη βελτίωση των υφιστάμενων κανόνων της ΕΕ για τις ηλεκτρονικές πληρωμές. Λαμβάνει υπόψη αναδυόμενες και καινοτόμες υπηρεσίες πληρωμών, όπως οι πληρωμές μέσω διαδικτύου και μέσω κινητού.
* Η οδηγία καθορίζει κανόνες σχετικά με:
** αυστηρές απαιτήσεις ασφαλείας για ηλεκτρονικές πληρωμές και την προστασία των οικονομικών δεδομένων των καταναλωτών, διασφαλίζοντας την ασφαλή εξακρίβωση της ταυτότητας και μειώνοντας τον κίνδυνο απάτης·
** τη διαφάνεια των απαιτήσεων των όρων και της ενημέρωσης για τις υπηρεσίες πληρωμών·
** τα δικαιώματα και τις υποχρεώσεις των χρηστών και των παρόχων υπηρεσιών πληρωμών.
* Η οδηγία συμπληρώνεται από τον κανονισμό (ΕΕ) 2015/751, ο οποίος θέτει ανώτατο όριο για τις διατραπεζικές προμήθειες που χρεώνονται μεταξύ των τραπεζών για πράξεις πληρωμών με κάρτες. Αυτό αναμένεται να μειώσει το κόστος για τους εμπόρους που συνεπάγεται η αποδοχή καταναλωτικών χρεωστικών και πιστωτικών καρτών.

## Νομοθετικό Πλαίσιο
Η Ελλάδα ενέταξε στο νομοθετικό της πλαίσιο στις 15 Μαΐου 2018, με το (ΦΕΚ Α’ 84) Νόμος 4537/2018, όπου με το Μέρος Α’ (άρθρα 1 έως 110) του ενσωματώνεται η Οδηγία (ΕΕ) 2015/2366 «για τις υπηρεσίες πληρωμών στην εσωτερική αγορά» (‘PSD 2’).

Αντίστοιχα η Τράπεζα της Ελλάδος εξέδωσε σχετικές οδηγίες σχετικά με τις απαιτήσεις των εποπτευόμενων ιδρυμάτων https://www.bankofgreece.gr/kiries-leitourgies/epopteia/anathewrhmenh-odhgia-gia-tis-yphresies-plhrwmwn-(psd2)

* ΠΕΕ 158/5/10.05.2019: Υιοθέτηση κατευθυντηρίων γραμμών της Ευρωπαϊκής Αρχής Τραπεζών σχετικά με προϋποθέσεις χορήγησης εξαίρεσης από μηχανισμό έκτακτης ανάγκης άρθρο 33.6 του Κανονισμού (ΕΕ)2018/389
* ΠΕΕ 157/4/02.04.2019: Υιοθέτηση των κατευθυντηρίων γραμμών της Ευρωπαϊκής Αρχής Τραπεζών σχετικά με τα μέτρα ασφάλειας για τους λειτουργικούς κινδύνους και τους κινδύνους ασφάλειας που σχετίζονται με τις υπηρεσίες πληρωμών
* ΠΕΕ 157/3/02.04.2019: Υιοθέτηση των κατευθυντηρίων γραμμών της Ευρωπαϊκής Αρχής Τραπεζών για την αναφορά μειζόνων συμβάντων δυνάμει της Οδηγίας 2015/2366/ΕΕ

## Παραπομπές


Κατηγορία:Δίκαιο της Ευρωπαϊκής Ένωσης
Κατηγορία:Τραπεζική στην Ευρωπαϊκή Ένωση
Δημοκρατικό Μέτωπο (Βοσνία και Ερζεγοβίνη)

Το **Δημοκρατικό Μέτωπο** (Σερβοκροατικά: *demokratska fronta,* **DF** / Демократски фронт, ДФ) είναι ένα κεντρώο σοσιαλφιλελεύθερο πολιτικό κόμμα στη Βοσνία και Ερζεγοβίνη, που εκπροσωπεί όσους πιστεύουν σε μία ενιαία πολυεθνική ένωση στην χώρα. Ιδρύθηκε την 7η Απριλίου 2013 από τον Ζέλικο Κόμσιτς.

## Ιστορία
Τον Ιούλιο του 2012 ο Ζέλικο Κόμσιτς εγκατέλειψε το Σοσιαλδημοκρατικό Κόμμα, στο οποίο ήταν αντιπρόεδρος. Την 7η Απριλίου ίδρυσε το Δημοκρατικό Μέτωπο στο Σεράγεβο, και έγινε ο πρώτος πρόεδρος του κόμματος. Στην τελετή ίδρυσης δήλωσε ότι το κόμμα του θα είναι πολυεθνικό και ανοιχτό σε όλους, εκτός από τους «φασίστες και τους σωβινιστές».

## Παραπομπές


Κατηγορία:Πολιτικά κόμματα της Βοσνίας και Ερζεγοβίνης
Κροατική Δημοκρατική Ένωση της Βοσνίας και Ερζεγοβίνης

Η **Κροατική Δημοκρατική Ένωση της Βοσνίας και Ερζεγοβίνης** (, σύντμηση: **HDZ ΒiΕ**) είναι κεντροδεξιό κόμμα στην Βοσνία και Ερζεγοβίνη, το μεγαλύτερο στην κροατική κοινότητα της χώρας. Η έδρα του κόμματος βρίσκεται στο Μόσταρ.

## Ιστορία
Η Κροατική Δημοκρατική Ένωση ιδρύθηκε την 18 Αυγούστου 1990, στην πρώτη διάσκεψη κόμματος που πραγματοποιήθηκε στο Σεράγεβο, και από το 1991 συμμετείχε σε όλες τις πολυκομματικές εκλογές που διεξήχθησαν στη Βοσνία και Ερζεγοβίνη. Μέχρι το 2000 είχε κερδίσει την υποστήριξη του Κροατικού εκλογικού σώματος, και συμμετείχε στο σχηματισμό της κυβέρνησης. Επανήλθε στην εξουσία το 2002, όπου παρέμεινε μέχρι το 2010.

Στις Βοσνιακές γενικές εκλογές του Οκτωβρίου 2002, το κόμμα ήταν μέλος στην Κροατική Συμμαχία (*Hrvatska koalicija*), η οποία κέρδισε το 9,5% των ψήφων του λαού, τις 5 από τις 42 έδρες στη Βουλή των Αντιπροσώπων της Βοσνίας και Ερζεγοβίνης και τις 16 από τις 98 έδρες στη Βουλή των Αντιπροσώπων της Ομοσπονδίας της Βοσνίας-Ερζεγοβίνης.

Το 2006, το κόμμα προσχώρησε στην Κροατική Εθνοσυνέλευση, μια πολιτική οργάνωση και συμμαχία Κροατικών κομμάτων, μαζί με το Κροατικό Κόμμα για τα Δικαιώματα  και την Κροατική Λαϊκή Ένωση.

Τον Απρίλιο του 2006, από την Κροατική Δημοκρατική Ένωση αποσπάστηκαν δύο παρατάξεις:

* Νέα Κροατική Πρωτοβουλία ( *Nova hrvatska inicijativa,*  NHI), με επικεφαλής τον Κρέσιμιρ Ζούμπακ. 
*Κροατική Δημοκρατική Ένωση 1990 ( *Hrvatska demokratska zajednica 1990*, HDZ 1990), υπό την ηγεσία του Ιλία Τσβιτανόβιτς.

## Παραπομπές


Κατηγορία:Πολιτικά κόμματα της Βοσνίας και Ερζεγοβίνης
Σοσιαλιστικό Κόμμα (Βοσνία και Ερζεγοβίνη)

Το **Σοσιαλιστικό Κόμμα** ( ή **СП**/**SP**) είναι σοσιαλδημοκρατικό πολιτικό κόμμα στη Βοσνία και Ερζεγοβίνη.

Το κόμμα ιδρύθηκε στις 2 Ιουνίου 1993 στην Μπάνια Λούκα, όντας μια από τις πρώτες δημοκρατικές εναλλακτικές λύσεις για την εθνικιστική κυβέρνηση της Σερβική Δημοκρατία της Βοσνίας. Μετά την υπογραφή της συμφωνίας του Ντέιτον, το κόμμα αντιπολιτευόταν εναντίον της κυβέρνησης του Ράντοβαν Κάρατζιτς και του Σερβικού Δημοκρατικού Κόμματος.

Οι επόμενες συμμαχίες με τα ολοένα και πιο εθνικιστικά κόμματα Συμμαχία των Ανεξάρτητων Σοσιαλδημοκρατών και Λαϊκή Συμμαχία έχουν μειώσει την θέση του κόμματος ως αριστερό και πολυεθνικό.

Συμμετέχει μόνο σε εκλογές στη Σερβική Δημοκρατία της Βοσνίας και την επαρχία Μπρτσκο. Αποτελεί μέρος της κυβερνώσας πλειοψηφίας στην Σερβική Δημοκρατία. Το κόμμα μια έδρα στις εκλογές στη Βουλή των Αντιπροσώπων το 2018.

## Εκλογικά αποτελέσματα

## Σημαντικές θέσεις που κατείχαν μέλη του κόμματος
Ακολουθούν οι σημαντικές θέσεις που κατείχαν μέλη του Σοσιαλιστικού Κόμματος:

## Παραπομπές


Κατηγορία:Πολιτικά κόμματα της Βοσνίας και Ερζεγοβίνης
Ελπίδιος Βραχάμιος (Δουξ)

Ο **Ελπίδιος Βραχάμιος** (᾿Ελπίδιος Βραχάμιος) ήταν στρατηγός, δουξ, και βυζαντινός διοικητής του Θέματος Κύπρου. Αναφέρεται και με το αξίωμα του κουροπαλάτη, διοίκησε την Κύπρο πιθανότατα τον 11ο αιώνα.

Είναι γνωστός από δύο μολυβδόβουλα και πιθανότατα ήταν αρμενικής καταγωγής.

Υπάρχουν πολλές εικασίες από ερευνητές για το πρόσωπο του. Συγγενείς του, αν όντως έζησε τον 11ο αιώνα, ίσως ήταν ο Δουξ Αντιόχειας Φιλάρετος Βραχάμιος, ίσως γιος η ανιψιός του, ενώ παππούς του πιστεύεται ότι ίσως ήταν ο επίσης Ελπίδιος που είχε το αξίωμα του ταξιάρχη.

## Παραπομπές


## Πηγές
* Σταύρος Γ. Γεωργίου *[https://web.archive.org/web/20200102184808/https://docplayer.gr/29558273-Stayros-g-georgioy-i-hronologisi-tis-ypiresias-toy-doyka-kyproy-elpidioy-vrahamioy.html Βυζαντινά 31 (2014) Η χρονολόγηση της υπηρεσίας του δούκα Κύπρου Ελπιδίου Βραχαμίου]*.

Κατηγορία:Βυζαντινοί του 11ου αιώνα
Κατηγορία:Κυβερνήτες του Θέματος Κύπρου
Κατηγορία:Βυζαντινοί δούκες
Κατηγορία:Κουροπαλάτες
Κατηγορία:Βυζαντινοί αρμενικής καταγωγής
Μαρία Θηρεσία της Αυστρίας (1816-1867)

Η **Μαρία Θηρεσία** (γερμ. *Maria Theresia*, 31 Ιουλίου 1816 - 8 Αυγούστου 1867) του Οίκου των Αψβούργων-Λωρραίνης ήταν αρχιδούκισσα της Αυστρίας και με το γάμο της έγινε βασίλισσα των Δύο Σικελιών.

## Βιογραφία
Η *Μαρία Θηρεσία Ισαβέλλα* ήταν το πρώτο παιδί και η πρώτη κόρη του Καρόλου Λουδοβίκου της Αυστρίας, Δούκα του Τέσσεν, και της Ερριέττας Αλεξανδρινής, κόρης του Φρειδερίκου Γουλιέλμου του Νασσάου-Βάιλμπουργκ.

## Οικογένεια
Παντρεύτηκε το 1837 το Φερδινάνδο Β΄ των Δύο Σικελιών και είχε δώδεκα τέκνα:
* Λουδοβίκος (1838 - 1886), Κόμης του Τράνι.
*Αλβέρτος (1839 - 1844), Κόμης του Καστροτζοβάννι.
* Αλφόνσος (1841 - 1934), Κόμης της Καζέρτα. 
*Μαρία Αννουντσιάτα (= ''του Ευαγγελισμού'') (1843 - 1871), παντρεύτηκε τον εξάδελφό της, Κάρολο Λουδοβίκο της Αυστρίας.
* Μαρία Ιμμακουλάτα (= ''της Αμώμου Συλλήψεως'') (1844 - 1899), παντρεύτηκε τον Κάρολο Σαλβάτορ της Αυστρίας, Δούκα της Τοσκάνης.
* Γαϊτανός (1846 - 1871), Κόμης του Τζιρτζέντι (Ακράγαντα).
*Ιωσήφ (1848 - 1851), Κόμης της Λουτσέρα.
* Μαρία Πία (1849 - 1882), παντρεύτηκε το Ροβέρτο της Πάρμα.
*Βικέντιος (1851 - 1854), Κόμης του Μελάτσο.
* Πασχάλιος (1852 - 1904), Κόμης του Μπάρι.
* Μαρία Λουίζα (1855 - 1874), παντρεύτηκε τον Ερρίκο, Κόμη του Μπάρντι.
* *Ιανουάριος* Μαρία Ιμμακουλάτα Λουδοβίκος (1857 - 1867), Κόμης του Καλτατζιρόνε.

## Πρόγονοι





## Πηγές
* Marek, Miroslav. "A listing of descendants of Archduke Charles, Duke of Teschen". Genealogy.EU.

## Παραπομπές


Κατηγορία:Οίκος των Αψβούργων-Λωρραίνης
Κατηγορία:Πριγκίπισσες της Αυστρίας
Κατηγορία:Βασίλισσες των Δύο Σικελιών
Ελπίδιος Βραχάμιος (επαναστάτης)

Ο **Ελπίδιος Βραχάμιος** (Ἐλπίδιος Βραχάμιος) ήταν βυζαντινός επαναστάτης που εξεργέθηκε ενάντια στον αυτοκράτορα Μιχαήλ Δ΄ στην Αντιόχεια το 1034.

Ο πατρίκιος Ελπίδιος ήταν μάλλον έμπιστος του Κωνσταντίνου Δαλασσηνού, ο οποίος είχε διοριστεί δουξ της Αντιόχειας από τον αυτοκράτορα Βασιλειος Β΄ και πιθανότατα είχε υπηρετήσει υπό τις εντολές του εκείνη την εποχή. Την άνοιξη του 1034 ο Ελπίδιος, που ανήκε σε μια από τις πλουσιότερες οικογένειες της πόλης, προκάλεσε εξέγερση στην Αντιόχεια, όπου αντιτάχθηκε στη οικονιμική πολιτική της κυβέρνησης με επικεφαλής τον Ιωάννη Ορφανότροφο και σκότωσε τον αυτοκρατορικό απεσταλμένο για την συλλογή φόρων.

Ο αυτοκράτορας έστειλε τότε ενάντια των επαναστατών τους αδελφούς του Νικήτα και Κωνσταντίνο οι οποίοι συνέτριψαν την εξέγερση. Ο Ελπίδιος και άλλοι δέκα άλλοι πλούσιοι της Αντιόχειας συνελήφθησαν και στάλθηκαν στην Κωνσταντινούπολη, όπου κρατήθηκαν για αρκετά χρόνια.

## Πηγές
* Johannes Skylitzes, *Michael IV* 4
* Jean-Claude Cheynet: *Pouvoir et contestations à Byzance (963–1210)* (= *Publications de la Sorbonne. Série Byzantina Sorbonensia.* Bd. 9). Reimpression. Publications de la Sorbonne Centre de Recherches d'Histoire et de Civilisation Byzantines, Paris 1996, ISBN 2-85944-168-5, S. 45 Nr. 37.
* Elpidios Brachamios in der Prosopography of the Byzantine World

Κατηγορία:Βυζαντινοί του 11ου αιώνα
Κατηγορία:Βυζαντινοί Πατρίκιοι
Κατηγορία:Βυζαντινοί επαναστάτες
Κατηγορία:Βυζαντινοί αρμενικής καταγωγής
Συμμορία

**Συμμορία** (σύν + μόρα 

Κατηγορία:Έγκλημα
Κατηγορία:Οργανωμένο έγκλημα
Εθνικό Κογκρέσο του Παλάου

Το **Εθνικό Κογκρέσο του Παλάου** (*Olbiil era Kelulau*) είναι το κοινοβούλιο του Παλάου. Απαρτίζεται από 2 σώματα: τη Γερουσία, με 13 εκλεγμένα μέλη, και τη Βουλή των Αντιπροσώπων με 16 μέλη, ένα για καθεμία πολιτεία του Παλάου. Όλοι οι βουλευτές και οι γερουσιαστές υπηρετούν τετραετείς θητείες. Η κάθε πολιτεία εκλέγει επίσης τον κυβερνήτη της και τη δική της Βουλή. Το συμβούλιο των φυλάρχων συμβουλεύει τον πρόεδρο σε παραδοσιακά ζητήματα νομοθεσίας και εθίμων. Απαρτίζεται από τους ανώτατους παραδοσιακούς αρχηγούς καθεμίας πολιτείας. Η έδρα τόσο της Βουλής όσο και της Γερουσίας βρίσκεται στην πρωτεύουσα Νγκερουλμούντ.

## Παραπομπές


Κογκρεσο
Μπασμάτσι

μικρογραφία|Σημαία του κινήματος των Μπασματσί, 1921-1924
Οι **Μπασματσί** (, μπασμάτσιεστβο, όρος προερχόμενος από την τουρκική λέξη "μπασκιντζί" που σημαίνει επιτιθέμενος) επίσημα γνωστό ως **Οργάνωση Απελευθέρωσης του Τουρκεστάν** ήταν αντάρτικο κίνημα. Το όνομα τους προέρχεται από την τουρκική ρίζα μποσμόκ ("καταστολή"), με την προσθήκη της κατάληξης τσι που εκφράζει συνήθεια. Οι Μπασματσί ήταν αντάρτες που δρούσαν στις περιοχές Κεντρικής Ασίας. Το κίνημα ξεκίνησε όταν ξέσπασαν ταραχές μετά την απόφαση στρατολόγησης μουσουλμάνων κατοίκων του Τουρκεστάν κατά τον Α΄ Παγκόσμιο Πόλεμο το 1916. Πολέμησαν εναντίον των μπολσεβίκων μέχρι τα μέσα της δεκαετίας του 1920. 

Στους μήνες μετά την οκτωβριανή επανάσταση οι Μπολσεβίκοι κατέλαβαν σημαντικά τμήματα της Ρωσικής Αυτοκρατορίας και ξεκίνησε ο Ρωσικός Εμφύλιος Πόλεμος. Τα πολιτικά κινήματα των μουσουλμάνων στο Τουρκεστάν προσπάθησαν να σχηματίσουν κυβέρνηση στην Κοκάνδη, στην κοιλάδα της Φεργκάνα. Οι Μπολσεβίκοι ξεκίνησαν επίθεση στην Κοκάνδη τον Φεβρουάριο του 1918 και έσφαξαν ένα σημαντικό αριθμό ατόμων, πιθανώς μέχρι και 25.000 άτομα. Η σφαγή οδήγησε στην αύξηση της στήριξης για τα κινήματα των Μπασματσί που ξεκίνησαν ανταρτοπόλεμο και συμβατικό πόλεμο καταλαμβάνοντας μεγάλα τμήματα της κοιλάδας της Φεργκάνα και μεγάλο μέρος του Τουρκεστάν.  

Οι τύχες του αποκεντρωμένου κινήματος ποίκιλαν στις αρχές της δεκαετίας του 1920, αλλά προς το 1923 οι εκτεταμένες εκστρατείες του Κόκκινου Στρατού οδήγησε σε πολλαπλές ήττες για το κίνημα των Μπασματσί. Μετά από σημαντικές εκστρατείες του Κόκκινου Στρατού, και ενώ οι σοβιετικοί έκαναν παραχωρήσεις στις οικονομικές και ισλαμικές πρακτικές στην δεκαετία του 1920, οι στρατιωτικές τύχες και η υποστήριξη του λαού μειώθηκε. Η αντίσταση στην ρωσική διακυβέρνηση και σοβιετική εξουσία διογκώθηκε και πάλι, σε μικρότερο βαθμό ωστόσο, ως απάντηση στις εκστρατείες κολλεκτιβοποίησης στην εποχή πριν τον Β΄ Παγκόσμιο Πόλεμο.

## Παραπομπές


Κατηγορία:Κεντρική Ασία
Κατηγορία:Ρωσικός Εμφύλιος Πόλεμος
Κατηγορία:1916
Καντόνι της Λουκέρνης

Το **Καντόνι της Λουκέρνης** (γερμανικά: *Κanton Luzern*) είναι ένα από τα 26 Καντόνια της Ελβετίας. Βρίσκεται στο κέντρο της Ελβετίας και έχει 409.557 κατοίκους.  Η πρωτεύουσα και μεγαλύτερη πόλη του καντονιού είναι η Λουκέρνη.

## Ιστορία
Το καντόνι της Λουκέρνης εντάχθηκε στην παλαιά Ελβετική Συνομοσπονδία το 1332. Eκείνη την εποχή η παλαιά Ελβετική Συνομοσπονδία αποτελούνταν από τρία καντόνια, το Ούρι, το Σβυτς και το Ούντερβαλντεν. Ένας από τους κύριους λόγους για την ένταξη της Λουκέρνης ήταν η αυξανόμενη κυριαρχία από τους Αψβούργους δούκες και βασιλιάδες. Στους μεταγενέστερους μεσαιωνικούς χρόνους, η Λουκέρνη μετατράπηκε σε πόλη-κράτος. Η μεγαλύτερη προσπάθεια επέκτασής της έλαβε χώρα στα έτη μεταξύ 1386 και 1415, ενώ γύρω στο 1480, ο σχηματισμός της μελλοντικής περιοχής του καντονιού ολοκληρώθηκε σε μεγάλο βαθμό.

## Γεωγραφία
Βρίσκεται στο κέντρο της Ελβετίας και συνορεύει με τα καντόνια Όμπβαλντεν και Νίντβαλντεν στα νότια, Σβυτς και Τσουγκ στα ανατολικά, Άαργκαου στα βόρεια, και Βέρνη στα δυτικά.

Η περιοχή του καντονιού είναι 1.493 τ.χλμ.. Περίπου το 55% της συνολικής έκτασης (817,7 τ.χλμ.) χρησιμοποιείται για τη γεωργία, περίπου 30% (449 τ.χλμ.) είναι δασώδης περιοχή ενώ το υπόλοιπο του καντονιού είναι λίμνες, ποτάμια ή βουνά. Η λίμνη Λουκέρνη είναι ένας εξαιρετικά δημοφιλής τουριστικός προορισμός, τόσο για τους Ελβετούς όσο και για ταξιδιώτες από όλο τον κόσμο. Κατά μήκος της λίμνης άλλωστε υπάρχουν πολλά και γραφικά ξενοδοχεία ενώ καθημερινά υπάρχουν ατμόπλοια που διοργανώνουν μίνι κρουαζιέρες κατά μήκος της λίμνης.

## Δημογραφικά στοιχεία
Το μεγαλύτερο μέρος του πληθυσμού (το 2010) μιλάει ως πρώτη γλώσσα τα γερμανικά (91%), ενώ οι δεύτερες συνηθέστερες γλώσσες (3%) είναι τα σερβικά, κροατικά, ιταλικά, αλβανικά και αγγλικά ακολουθούμενα από πορτογαλικά, γαλλικά (2%) και ισπανικά (1%).

## Διοίκηση
Η Μιχαέλα Τσούορ είναι πρόεδρος της Κυβέρνησης από την 1η Ιουλίου 2025.

## Παραπομπές

## Παραπομπές


## Εξωτερικοί σύνδεσμοι

* Η ιστοσελίδα του καντονιού 

Λουκερνη
Κατηγορία:Λουκέρνη
Ανδρέας Κεφαλληνός

Ο **Ανδρέας Κεφαλληνός** (1856–1943) ήταν Έλληνας πολιτικός και συγγραφέας.

## Βιογραφικά στοιχεία
Ο Ανδρέας Κεφαλληνός γεννήθηκε το 1856 στην Κέρκυρα. Εκεί παρακολούθησε και ολοκλήρωσε τη βασική του μόρφωση στο γυμνάσιο της πόλης. Έπειτα μετέβη στο Μόναχο και στη Φλωρεντία όπου πραγματοποίησε σπουδές ινδικής φιλολογίας και αναδείχθηκε διδάκτωρ φιλοσοφίας. Το 1886, με την επιστροφή του στην Ελλάδα, διορίστηκε στο Πρακτικό Λύκειο που είχε ιδρύσει ο Χαρίλαος Τρικούπης ενώ το 1889 διορίστηκε στο γυμνάσιο της πατρίδας του. Επίσης, διετέλεσε επιθεωρητής των δημοτικών σχολείων της Αρκαδίας (1898) αλλά και γυμνασιάρχης στην Κέρκυρα και τα Καλάβρυτα (1910).

Το 1910 εξελέγη βουλευτής Κέρκυρας με το Κόμμα των Φιλελευθέρων, ωστόσο η εκλογή του ακυρώθηκε μιας και ασκούσε δημόσιο αξίωμα. Παραιτήθηκε από τη θέση του, και το 1912 εξελέγη βουλευτής. Πέθανε το 1943.

## Εργογραφία
Ο Ανδρέας Κεφαλληνός, πέρα από την εκπαιδευτική και πολιτική σταδιοδρομία του, ασχολήθηκε και με τη λογοτεχνία. Μετέφρασε στη δημοτική τα *Ειδύλλια* του Γκέσλερ και τα επεισόδια *Οϊναμόρουλ* και *Οϊθόνα* του Οσιάν. Μετέφρασε επίσης κεφάλαια από το ινδικό έπος Ραμαγιάνα. Μία από τις σημαντικότερες διατριβές του είχε τίτλο *Αι Ελληνίδες εταίραι εν τω ινδικώ δράματι*, όπου αναφερόταν στην επίδραση του ελληνικού πολιτισμού στην Ινδία.

## Παραπομπές


Κατηγορία:Βουλευτές Κέρκυρας
Κατηγορία:Έλληνες εκπαιδευτικοί
Κατηγορία:Έλληνες συγγραφείς του 20ού αιώνα
Ελένη Αρτυματά

Η **Ελένη Αρτυματά** (γεν. 16 Μαΐου 1986 στο Παραλίμνι) είναι αθλήτρια του στίβου. Ειδικεύεται στον δρόμο ταχυτήτων στα 100μ. 200μ. 400μ. Είναι η κάτοχος του Εθνικού ρεκόρ Κύπρου στα 200μ με 22.61 από το Ευρωπαϊκό Πρωτάθλημα της Βαρκελώνης το 2010. Κατέχει επίσης το Εθνικό ρεκόρ και στα 400μ με επίδοση 50.80, επίδοση που πέτυχε στην ημιτελική σειρά των Ολυμπιακών Αγώνων του Τόκιο. Δραστηριοποιείται σε διεθνείς διοργανώσεις για την Κύπρο και έχει συμμετάσχει στους Ολυμπιακούς Αγώνες, σε Παγκόσμια και Πανευρωπαϊκά Πρωταθλήματα, Κοινοπολιτειακούς Αγώνες,  Αγώνες Μικρών Κρατών της Ευρώπης αλλά και σε Μεσογειακούς Αγώνες.  

## Καριέρα
Είναι τρεις φορές χρυσή Μεσογειονίκης σε Μεσογειακούς Αγώνες, δύο φορές στο δρόμο των 200μ. στην Πεσκάρα το 2009 και στην Μερσίνη το 2013. Η τρίτη φορά που στέφθηκε χρυσή Μεσογειονίκης  ήταν στον δρόμο των 400μ στους Μεσογειακούς στην Ταραγόνα το 2018.  Είναι η πρώτη αθλήτρια του στίβου που έλαβε μέρος σε τέσσερις διαδοχικούς Ολυμπιακούς Αγώνες το 2008, 2012, 2016 και 2021. Έγινε η πρώτη αθλήτρια του στίβου που μπήκε σε τελικό Παγκοσμίου Πρωταθλήματος στα σπριντ στην απόσταση των 200μ. όπου κατέλαβε την όγδοη θέση στο Παγκόσμιο του Βερολίνου το 2009. Στα δρομικά αγωνίσματα του στίβου είναι η αθλήτρια με την υψηλότερη θέση σε Πανευρωπαϊκόυς Αγώνες, όταν και τερμάτησε στην πέμπτη θέση στα 200μ. στους Ευρωπαϊκούς του 2010 στην Βαρκελώνη. 

## Βραβεύσεις
Έχει ψηφιστεί ως καλύτερη αθλήτρια της χρονιάς από την Ένωση Αθλητικογράφων Κύπρου (ΕΑΚ) τις χρονιές 2007, 2009, 2012, 2013 και 2021. 

Από την Κυπριακή Ομοσπονδία Στίβου (ΚΟΕΑΣ) έχει βραβευθεί με την Ανώτατη Τιμητική Διάκριση της ΚΟΕΑΣ απονέμωντας της, την Αργυρή Νίκη τον Νοέμβριο του 2019.

## Προσωπική ζωή
Είναι παντρεμένη από τον Νοέμβριου του 2021 με τον παλιό πρωταθλητή Κύπρου των δρόμων ταχυτήτων, Παναγιώτη Ιωάννου. Μαζί έχουν αποκτήσει έναν γιο τον Μάιο του 2022. 

## Παραπομπές


Κατηγορία:Αθλητές του στίβου στους Μεσογειακούς Αγώνες 2013
Κατηγορία:Κύπριες αθλήτριες του στίβου
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Κύπριοι Μεσογειονίκες
Κάρλος Μοράλες (ποδοσφαιριστής)

Ο **Κάρλος Λεονάρδο Μοράλες Σάντος** (ισπανικά: *Carlos Leonardo Morales Santos*), περισσότερο γνωστός ως **Κάρλος Μοράλες** (ισπανικά: *Carlos Morales*), γεννημένος στις 4 Νοεμβρίου 1968 στην Ασουνσιόν της Παραγουάης, είναι Παραγουανός πρώην διεθνής ποδοσφαιριστής, ο οποίος αγωνιζόταν ως επιθετικός μέσος.

Ο μικρότερος αδερφός του, Άνχελ Μοράλες, υπήρξε, επίσης, ποδοσφαιριστής.

## Βιογραφία

Ο Κάρλος Μοράλες Σάντος πραγματοποίησε, συνολικά, 7 διεθνείς συμμετοχές με την Εθνική Παραγουάης, από το 1997 έως το 1998, δίχως να πετύχει κάποιο τέρμα. Το 1998, κλήθηκε από τον ομοσπονδιακό τεχνικό Πάουλο Σέζαρ Καρπεζιάνι, προκειμένου να αποτελέσει μέλος της αποστολής της εθνικής ομάδας της χώρας η οποία θα συμμετείχε στο Παγκόσμιο Κύπελλο του 1998, το οποίο θα λάμβανε χώρα στη Γαλλία, διοργάνωση κατά τη διάρκεια της οποίας ο ίδιος αγωνίστηκε σε μία αναμέτρηση, με αντίπαλο τη Βουλγαρία.

## Παραπομπές


Κατηγορία:Παραγουανοί ποδοσφαιριστές
Κατηγορία:Ποδοσφαιριστές Εθνικής Παραγουάης
Κατηγορία:Ποδοσφαιριστές Κλουμπ Γουαρανί
Κατηγορία:Ποδοσφαιριστές Ιντεπεντιέντε
Κατηγορία:Ποδοσφαιριστές Χιμνάσια ι Εσγρίμα ντε Λα Πλάτα
Κατηγορία:Ποδοσφαιριστές Νιούελς Ολντ Μπόις
Κατηγορία:Ποδοσφαιριστές Κλουμπ Ατλέτικο Σαν Μαρτίν (Τουκουμάν)
Κατηγορία:Ποδοσφαιριστές Χιμνάσια Χουχούι
Κατηγορία:Ποδοσφαιριστές Κλουμπ Ατλέτικο Κολόν
Κατηγορία:Ποδοσφαιριστές Ράσινγκ ντε Κόρδοβα
Κατηγορία:Ποδοσφαιριστές Κλουμπ Ουνιβερσιδάδ ντε Τσίλε
Κατηγορία:Ποδοσφαιριστές Ταμπίκο Μαδέρο
Κατηγορία:Μέσοι ποδοσφαιριστές
Σοσιαλδημοκρατικό Κόμμα της Βοσνίας και Ερζεγοβίνης

Το **Σοσιαλδημοκρατικό Κόμμα της Βοσνίας και Ερζεγοβίνης** (βοσνιακά: *Socijaldemokratska partija Bosne i Hercegovine* / *Социјалдемократска партия Босне и Херцеговине*, αρκτικόλεξο: **SDP BiH**), αναφερόμενο συνήθως απλά ως **Σοσιαλδημοκρατικό Κόμμα** (αρκτικόλεξο: **SDP** ) είναι σοσιαλδημοκρατικό πολιτικό κόμμα στη Βοσνία και Ερζεγοβίνη, το οποίο υποστηρίζει ένα ενιαίο πολυεθνικό κράτος. Από το 2014, πρόεδρος του κόμματος είναι ο Νέρμιν Νίκσιτς. 

Το Σοσιαλδημοκρατικό Κόμμα είναι εταίρος του Ευρωπαϊκού Σοσιαλιστικού Κόμματος και μέλος της Σοσιαλιστικής Διεθνούς.

## Ιστορία
Το πρώτο Σοσιαλδημοκρατικό Κόμμα της Βοσνίας και Ερζεγοβίνης ιδρύθηκε το 1909 «ως μία έκφραση των αναγκών της εργατικής τάξης». Τότε επιδίωξε να ξεπεράσει τον μονοεθνικό χαρακτήρα της πολιτικής οργάνωσης, και την πόλωση και τα προβλήματα του πολυεθνισμού. 

Μετά τον Β' Παγκόσμιο Πόλεμο η Βοσνία και Ερζεγοβίνη ήταν η μία από τις 6 σοσιαλιστικές δημοκρατίες της Σοσιαλιστικής Ομοσπονδιακής Δημοκρατίας της Γιουγκοσλαβίας. Ήταν ένα σοσιαλιστικό και ομοσπονδιακό κράτος που το κυβερνούσε η Ένωση Κομμουνιστών της Γιουγκοσλαβίας. Εκείνη την περίοδο, το αρχικό Σοσιαλδημοκρατικό κόμμα μετονομάστηκε σε Ένωση Κομμουνιστών της Βοσνίας και Ερζεγοβίνης και ήταν παράρτημα του μεγάλου Γιουγκοσλαβικού. 

Με την κατάρρευση του κομμουνισμού στην Ανατολική Ευρώπη, τo 1990, η Ένωση Κομμουνιστών της Βοσνίας και Ερζεγοβίνης διαλύθηκε, και σχηματίστηκε εκ νέου το Σοσιαλδημοκρατικό Κόμμα. Το Σοσιαλδημοκρατικό Κόμμα συνέχισε το έργο του στη Δημοκρατία της Βοσνίας και Ερζεγοβίνης, εστιάζοντας στην ευημερία, την εδαφική ακεραιότητα και την ανεξαρτησία της χώρας. Μετά το τέλος του Πολέμου, το 1995, το Σοσιαλδημοκρατικό Κόμμα εργάστηκε στο πλαίσιο της εφαρμογής της Ειρηνευτικής Συμφωνίας του Ντέιτον, και αγωνίστηκε για την εδραίωση μίας δημοκρατικής κοινωνίας και ενός κράτους βασισμένου στις βασικές αρχές της κοινωνικής δικαιοσύνης και ισότητας, της αλληλεγγύης και της ευθύνης απέναντι στους άλλους ανθρώπους.

## Παραπομπές


Κατηγορία:Πολιτικά κόμματα της Βοσνίας και Ερζεγοβίνης
Κόμμα Δημοκρατικής Δράσης

Ο όρος **Κόμμα Δημοκρατικής Δράσης** αναφέρεται σε:

* Κόμμα Δημοκρατικής Δράσης (Βοσνία και Ερζεγοβίνη)
* Κόμμα Δημοκρατικής Δράσης (Ισπανία)
* Κόμμα Δημοκρατικής Δράσης (Μαλαισία)
* Κόμμα Δημοκρατικής Δράσης (Σερβία)
Πόλο με άλογα

μικρογραφία|237x237εσ|Άθλημα Πόλο με Άλογο
Το **πόλο με άλογα** υπήρξε ολυμπιακό άθλημα σε πέντε προπολεμικές Ολυμπιάδες. Είναι ένα  από τα πρώτα ομαδικά αθλήματα με βαθιές βασιλικές ρίζες. Μπορεί να συναντήσει κάποιος αναφορές ακόμη και στην εποχή του βασιλιά της Περσίας, Δαρείου. Στον Μεσαίωνα ευδοκιμούσε από την Κωνσταντινούπολη ως την Ιαπωνία. Και δεν είναι επίσης τυχαίο ότι σε πολλά παλάτια της Ευρώπης υπήρξε ιδιαίτερα δημοφιλές τον 18ο αλλά και τον 19ο αιώνα.

## Τα πρώτα του χρόνια
Το 1989 οι Βρετανοί οργάνωσαν το πρώτο πόλο κλαμπ στο Silchar   , κοντά στο **Manipur** και δημιούργησαν και τους κανονισμούς του παιχνιδιού. Οι  σημερινοί κανονισμοί, παρά το γεγονός ότι έχουν τη βάση τους σε αυτούς, άλλαξαν πάρα πολύ από χρόνο σε χρόνο. Παλιότερα , οι πρώτες ομάδες αποτελούνταν από εννιά άνδρες, οι οποίοι ίππευαν μικρά πόνι με ύψος 12 παλαμών(hands).Στην συνέχεια των χρόνων το ύψος έγινε 14.2.Μετά και το 1919 τα όρια ύψους καταργήθηκαν και σήμερα τα πόνι μπορούν να παίζουν πόλο επιτυχώς όσο μεγαλόσωμα και αν είναι. Και όσο τα πόνι μεγαλώνουν , τόσο μίκραιναν οι ομάδες , ώσπου έφθασαν στο σημερινό αριθμό των τριών παικτών σε μία ομάδα.

## Κανόνες Παιχνιδιού
Το έφιππο πόλο δεν είναι πολύ αντίθετο από το χόκεϊ , μόνο που παίζεται πάνω σε άλογο. Σκοπός του είναι να πετύχει κάποιος γκολ στο τέρμα σε μία μεγάλη αρένα των 300 γιαρδών, περίπου  **275 μέτρων μήκους**.

Και όλα αυτά γίνονται μ ένα μπαστούνι από μπαμπού που ονομάζεται "Mallet".Το παιχνίδι χωρίζεται σε περιόδους των 7,5 λεπτών , που ονομάζονται στη διεθνή ορολογία του πόλο «Chukkers». Τα περισσότερα παιχνίδια διαρκούν 4 «Chukkers» , ενώ οι μεγάλοι διεθνείς αγώνες διαρκούν έξι ή οχτώ «Chukkers».

## Πηγές

# http://2epal-n-ionias.mag.sch.gr/studentpages/7/polo.html 
# https://www.tovima.gr/printed_post/to-athlima-ton-galazoaimaton/
# https://efisoul63.wordpress.com/2015/06/08/΄εφιππο-πόλο-κορνογουάλη-watergate-bay-το-άθλη/

Κατηγορία:Ολυμπιακά αθλήματα
Κατηγορία:Αθλήματα
Κατηγορία:Άλογα
Δημήτριος Τριανταφυλλάκος

Ο **Δημήτριος Τριανταφυλλάκος** (Σπάρτη, 3 Απριλίου 1890 – 22 Μαΐου 1966) ήταν Έλληνας αθλητής του στίβου ο οποίος ειδικευόταν στους δρόμους ταχύτητας.

Γεννήθηκε το 1890 στη Σπάρτη και ήταν αθλητής στίβου του Ακαδημαϊκού Γυμναστηρίου (το τμήμα στίβου του Πανεπιστημίου Αθηνών). Το 1910 συμμετείχε στο Πανελλήνιο Πρωτάθλημα Στίβου που διοργανώθηκε στην Αθήνα, κατακτώντας το χρυσό μετάλλιο στα 100 μέτρα (11.0) και το αργυρό μετάλλιο στα 192 μέτρα (23.2). Η επίδοσή του στα 100 μέτρα, αποτέλεσε νέο Πανελλήνιο ρεκόρ.

Στο Πρωτάθλημα του 1912, στην Αθήνα, αναδείχθηκε πρωταθλητής στα 100 μέτρα (11.6) και στα 192 μέτρα (23.0). Το ίδιο έτος, εκπροσώπησε την Ελλάδα στους Ολυμπιακούς Αγώνες που διοργανώθηκαν στη Στοκχόλμη της Σουηδίας. Αγωνίστηκε στα 100 μέτρα στην 6η σειρά του πρώτου γύρου τερματίζοντας στην 5η θέση. Πέθανε το 1966 σε ηλικία 76 ετών.

## Επιτεύγματα
### Εθνικές διοργανώσεις

### Διεθνείς διοργανώσεις

## Εξωτερικοί σύνδεσμοι
*Δημήτριος Τριανταφυλλάκος *sports-reference.com*, Ανακτήθηκε 3 Ιανουαρίου 2020

Κατηγορία:Έλληνες αθλητές δρόμων ταχύτητας
Κατηγορία:Έλληνες αθλητές του άλματος εις τριπλούν
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1912
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Σερβικό Δημοκρατικό Κόμμα (Βοσνία και Ερζεγοβίνη)

Το **Σερβικό Δημοκρατικό Κόμμα** ( , σύντμηση: SDS) είναι μετριοπαθώς και εθνικά συντηρητικό πολιτικό κόμμα στη Βοσνία και Ερζεγοβίνη, το οποίο εκπροσωπεί την σερβική κοινότητα της χώρας. Από το 2019, πρόεδρος του κόμματος είναι ο Μίρκο Σάροβιτς. 

Παλαιότερα το κόμμα ήταν υπερεθνικιστικό και υπερασπιζόταν καθαρά την απόσχιση των Σέρβων από την Βοσνία και Ερζεγοβίνη, όμως σήμερα έχει μετριάσει την στάση του. 

## Ιστορία
Το Σερβικό Δημοκρατικό Κόμμα ιδρύθηκε το 1990 από τον Ράντοβαν Κάρατζιτς. Το κόμμα στόχευε στην ενοποίηση της Σερβικής κοινότητας στη Βοσνία και Ερζεγοβίνη, όπως έκανε και το Σερβικό Δημοκρατικό Κόμμα του Γιόβαν Ράσκοβιτς για τους Σέρβους στην Κροατία.

## Παραπομπές

Κατηγορία:Ιδεολογία Μεγάλης Σερβίας
Κατηγορία:Πολιτικά κόμματα της Βοσνίας και Ερζεγοβίνης
Εθνική εορτή

**Εθνική γιορτή** ή **εθνική επέτειος** ονομάζεται η γιορτή που ισχύει για ένα ολόκληρο έθνος, δηλαδή για ένα σύνολο ανθρώπων με κοινά χαρακτηριστικά γνωρίσματα όπως η γλώσσα, η φυλή, η καταγωγή, η παράδοση, τα σωματικά χαρακτηριστικά και άλλα, ανεξαρτήτως αν ζουν εντός ή εκτός της χώρας τους. Συνήθως οι εθνικές γιορτές αφορούν μεγάλα ιστορικά γεγονότα όπως η λήξη ενός πολέμου, η απελευθέρωση ή η ανεξαρτησία μιας χώρας.[μικρογραφία|Η επανένωση της [Γερμανία|Γερμανίας με την πτώση του Τείχους του Βερολίνου το 1989 αποτελεί εθνική γιορτή για τους Γερμανούς.]]

## Εθνικές εορτές ανά τον κόσμο
*Ελλάδα: η 28η Οκτωβρίου και 25η Μαρτίου
*Αμερική: η 4η Ιουλίου
*Ισπανία: η 12η Οκτωβρίου
*Ιταλία: η 2η Ιουνίου, 25η Απριλίου 
*Κύπρος: η 1η Οκτωβρίου
*Γερμανία: η 3η Οκτωβρίου
*Γαλλία: η 14η Ιουλίου και 11η Νοεμβρίου 
*Αυστρία: η 26η Οκτωβρίου 
*Ελβετία: η 1η Αυγούστου 
*Νορβηγία: 17η Μαΐου 
*Σουηδία: 6η Ιουνίου 
*Δανία: 5η Ιουνίου 
*Φιλανδία: 6η Δεκεμβρίου 
*Πολωνία: 11η Νοεμβρίου και 3η Μαΐου 
*Ουγγαρία: 20η Αυγούστου 
*Τσεχία: 28η Οκτωβρίου 
*Ιαπωνία: 11η Φεβρουαρίου 
*Νότια Κορέα: 15η Αυγούστου 
*Ινδία: 26η Ιανουαρίου 
*Τουρκία: 29η Οκτωβρίου 

## Παραπομπές


Κατηγορία:Αργίες
Λάμπερτ

Το **λάμπερτ** είναι μονάδα μέτρησης της λαμπρότητας και είναι ίσο με *1π καντέλα/εκατοστά<sup>2</sup>*. Το λάμπερτ δεν υπάγεται στο διεθνές σύστημα μονάδων. Το λάμπερτ ονομάστηκε προς τιμήν του ανθρώπου που ανακάλυψε την μονάδα, του Γιόχαν Φρίντριχ Λάμπερτ (1728-1777), ενός ελβετού μαθηματικού, φυσικού και αστρονόμου.

Μια σχετιζόμενη μονάδα είναι το ποδολάμπερτ, το οποίο χρησιμοποιείται στις βιομηχανίες φωτισμού, κινηματογράφου και προσομοιώσεως πτήσης. Η μονάδα του στο διεθνές σύστημα είναι το καντέλα ανά τετραγωνικό μέτρο (cd/m2).

Ορίζεται με τον τύπο 1 λάμπερτ (L) = \frac{1}{\pi} καντέλα ανά τετραγωνικό εκατοστό (0.3183 καντέλα/εκατοστά2) ή \frac{10^4}{\pi} καντέλα μ−2.

Κατηγορία:Μονάδες μέτρησης
2019 στην Ελλάδα

Γεγονότα για το έτος **2019 στην Ελλάδα**.

## Πολιτική

* Πρόεδρος: Προκόπης Παυλόπουλος (από τις 13 Μαρτίου 2015)
* Πρωθυπουργός: Κυριάκος Μητσοτάκης (από τις 8 Ιουλίου 2019)

## Γεγονότα

* 13 Ιανουαρίου: ο Πάνος Καμμένος και οι Ανεξάρτητοι Έλληνες αποχωρούν από την κυβέρνηση συνασπισμού λόγω της διαφωνίας του κόμματος με την συμφωνία των Πρεσπών για τη λύση του Μακεδονικού ζητήματος. Η έξοδος τους από τον κυβερνητικό συνασπισμό κινδύνεψε να αφήσει τη κυβέρνηση χωρίς μια επαρκή πλειοψηφία στο κοινοβούλιο.
* 25 Ιανουαρίου: Η Συμφωνία των Πρεσπών εγκρίνεται από το Ελληνικό Κοινοβούλιο.

## Γεννήσεις

## Θάνατοι

## Δείτε επίσης

* Ευρωεκλογές 2019

## Παραπομπές

Κατηγορία:2019
Κατηγορία:Έτη στην Ελλάδα
Τρανς-4,5-επόξυ-(Ε)-2-δεκενάλη

μικρογραφία|Τρισδιάστατο μοντέλο της τρανς-4,5-επόξυ-(Ε)-2-δεκενάλης.
Η **''τρανς''-4,5-επόξυ-(''Ε'')-2-δεκενάλη** είναι οξυγονωμένη α,β-ακόρεστη αλδεΰδη ευρισκόμενη στο αίμα των θηλαστικών η οποία δίνει στο αίμα τη χαρακτηριστική μεταλλική οσμή του. Χρησιμοποιείται από τα αρπακτικά για τον εντοπισμό αίματος ή θηράματος. Οι άνθρωποι μπορούν να την οσμιστούν σε συγκέντρωση των 1,5 pg/l στον αέρα, στα 15&nbsp;ng/L στο νερό και 1.3μg/L στο έλαιο. Επετράπη ως αρωματική ουσία τροφίμων στην Ε.Ε. ώσπου απαγορεύτηκε στις 11 Ιουλίου 2017.

Μπορεί να σχηματιστεί κατά τη διάρκεια ψησίματος λιπών που περιέχουν λινελαϊκό οξύ. Το 13-υδροπεροξυ-9,11-οκταδεκαδιενοϊκό οξύ και το 9-υδροπεροξυ-10,12-οκταδεκαδιενοϊκό οξύ είναι ενδιάμεσα στη διαδικασία. Η αλδεΰδη σχηματίζεται επίσης στο μαγειρεμένο βόειο κρέας όταν παραμένει στο ψυγείο για πολύ καιρό συμβάλλοντας σε μια ταγκή οσμή. Επιπλέον είναι σημαντικό μέρος της οσμής του ωμού και μαγειρεμένου πρόβειου κρέατος.

## Παραπομπές


Κατηγορία:Αλδεΰδες
Κώστας Δόξας

Ο **Κώστας Δόξας** (καλλιτεχνικό ψευδώνυμο του **Κωνσταντίνου Δείξιμου**, Χολαργός, 6 Οκτωβρίου 1979) είναι Έλληνας τραγουδιστής και συνθέτης.

## Καλλιτεχνική πορεία
Είναι αδερφός του τραγουδιστή Άκη Δείξιμου, ανιψιός του τραγουδιστή Αντώνη Βαρδή και ξάδερφος του επίσης τραγουδιστή Γιάννη Βαρδή. Ξεκίνησε μαθήματα κιθάρας σε μικρή ηλικία και συνέχισε στην παιδική χορωδία του Δημήτρη Τυπάλδου. Ασχολήθηκε και με το ποδόσφαιρο παίζοντας στον Α.Ο. Μοσχάτου. Εμφανίστηκε για πρώτη φορά επαγγελματικά στην Αθήνα, τη σεζόν 1996-1997 στο Ρεξ, με τον Νότη Σφακιανάκη. Ακολούθησαν συνεργασίες με τον Αντώνη Ρέμο, τον Γιώργο Μαζωνάκη, την Δέσποινα Βανδή, τον Λάμπη Λιβιεράτο, τους Άγγελο Διονυσίου και Στέλιο Διονυσίου, τον Σταμάτη Γονίδη, τον Λευτέρη Πανταζή, τον Στέλιο Ρόκκο, τον Νίκο Κουρκούλη, την Άντζυ Σαμίου, τον Τριαντάφυλλο κ.ά.

Το 2002 ήταν υποψήφιος σε δύο κατηγορίες των Μουσικών Βραβείων Αρίων (καλύτερου ποπ τραγουδιστή και καλύτερου πρωτοεμφανιζόμενου).

## Προσωπική ζωή
Υπήρξε παντρεμένος με τη Γεωργία Γιασεμή με πολιτικό γάμο για δέκα ημέρες. Στις 14 Φεβρουαρίου 2017 παντρεύτηκε τη Μαρία Δεληθανάση και απέκτησαν μια κόρη, τη Σοφία (γενν. 11 Απριλίου 2017). Χώρισαν το Δεκέμβριο του 2020.

Το Μάρτιο του 2021, η πρώην σύζυγός του, Μαρία Δεληθανάση, κατήγγειλε τον Δόξα για επαναλαμβανόμενους ξυλοδαρμούς σε βάρος της, ακόμη και κατά διάρκεια της κύησης και υπέβαλε μήνυση και αγωγή εναντίον του. Ο Δόξας, με δήλωσή του, χαρακτήρισε παντελώς αβάσιμες τις καταγγελίες, δηλώνοντας ότι δεν ανταποκρίνονται στην πραγματικότητα. Ως συνέπεια των καταγγελιών επέλεξε να αποχωρήσει πρόωρα από τον έβδομο κύκλο της τηλεοπτικής εκπομπής Your Face Sounds Familiar, όπου συμμετείχε ως διαγωνιζόμενος.

## Δισκογραφία
 
### Τραγούδια

## Φιλμογραφία
 
### Τηλεόραση

## Παραπομπές


Κατηγορία:Έλληνες τραγουδιστές
Κατηγορία:Έλληνες συνθέτες
Βέρθη του Κεντ

Η **Αγία Βέρθη** (περί το 565 - μετά το 601), μέλος του Οίκου των Μεροβίγγειων ήταν η βασίλισσα με την οποία ξεκίνησε ο Εκχριστιανισμός της Αγγλο-Σαξονικής Αγγλίας, καθιερώθηκε σαν Αγία από την Καθολική Εκκλησία. Η Μπέρθα ήταν κόρη του βασιλιά Χαριβέρτου Α΄ και της συζύγου του Ινκομπέργκας, παππούς της ήταν ο Βασιλιάς των Φράγκων Χλωτάριος Α΄ γιος του Κλόβις Α΄ και της Αγίας Κλοτίλδης. Ο πατέρας της πέθανε το 567 και η μητέρα της το 589, η ίδια μεγάλωσε κοντά στην Τουρ.

## Βασίλισσα του Κεντ

Ο γάμος της με τον παγανιστή Άγγλο-Σάξονα βασιλιά Εθελβέρτος του Κεντ έγινε με τον όρο να εξακολουθήσει να λατρεύει την θρησκεία της, μετέφερε τον εξομολόγο της στην Αγγλία. Η Μπέρθα ίδρυσε μία Ρωμαϊκή εκκλησία στο Κάντερμπερι αφιερωμένη στον Άγιο Μαρτίνο του Τουρ, ήταν το πρώτο παρεκκλήσι που ίδρυσε πριν έρθει ο Άγιος Αυγουστίνος από την Ρώμη. Η παρουσία της εκκλησίας εξακολουθούσε να βρίσκεται στο ίδιο σημείο, αναγνωρίστηκε από την UNESCO σαν η αρχαιότερη χριστιανική εκκλησία στην Αγγλία (580). Το παρεκκλήσι του Αγίου Μαρτίνου του Τουρ καθιερώθηκε από την UNESCO σαν Μνημείο Παγκόσμιας Κληρονομιάς.

Ο Πάπας Γρηγόριος Α΄ έστειλε μια αποστολή υπό την ηγεσία του Αυγουστίνου του Καντέρμπερι με στόχο να εκχριστιανίσει την Αγγλία (596). Η αποστολή δέχτηκε θερμή υποδοχή μόνο χάρη της Μπέρθας (597). Με την στήριξη της ο Αυγουστίνος ίδρυσε πολλά μοναστήρια και τον Καθεδρικό ναό, χωρίς την Μπέρθα θα ήταν αδύνατο να το κάνει. Ο πάπας Γρηγόριος Α΄ της έστειλε επιστολή και την ευχαρίστησε θερμά για την συμβολή της στον εκχριστιανισμό των Άγγλων (601). Οι *"Βασιλικοί κατάλογοι του Κεντ"* καταγράφουν ότι η Μπέρθα απέκτησε τουλάχιστον δύο γιους, τον Έαντμπαλντ του Κεντ και τον Έθελμπουργκ του Κεντ. Υπάρχουν πολλές διαφωνίες σχετικά με την ημερομηνία του θανάτου της με πιθανότερη το 606. Η πόλη του Καντέρμπερι γιόρτασε την μνήμη της με πολλούς τρόπους.

## Παραπομπές


## Πηγές

*Βέδας, *"Εκκλησιαστική Ιστορία"*
*Rollason, D. W. (1982), The Mildrith Legend: A Study in Early Medieval Hagiography in England, Leicester: Leicester University Press.
*Taylor, Martin. The Cradle of English Christianity
*Thurston, Herbert. "Bertha." The Catholic Encyclopedia. Τόμος. 2. New York: Robert Appleton Company, 1907. 7 May 2013

## Εξωτερικοί σύνδεσμοι

*Ιστορία του Καντέρμπερι
*Μνημεία Παγκόσμιας Κληρονομιάς

Κατηγορία:Δυναστεία των Μεροβιγγείων
Κατηγορία:Βασίλισσες των Αγγλοσαξόνων
Λουίζα Ερριέττα του Νάσσαου

Η **Λουίζα Ερριέττα**, γερμ. Louise Henriette (7 Δεκεμβρίου 1627 - 18 Ιουνίου 1667) από τον Οίκο του Νάσσαου ήταν κόρη του πρίγκιπα της Οράγγης και με τον γάμο της έγινε εκλέκτορας του Βρανδεμβούργου.

## Βιογραφία
Ήταν η πρώτη κόρη του Φρειδερίκου Ερρίκου, πρίγκιπα της Οράγγης και της Αμαλίας, κόρης του Ιωάννη Αλβέρτου Α΄, κόμη του Ζολμς-Μπράουνφελς.

## Οικογένεια
Παντρεύτηκε το 1646 τον Φρειδερίκο Γουλιέλμο των Χοεντσόλερν, εκλέκτορα του Βρανδεμβούργου και είχε τέκνα:
* Κάρολος 1655-1674
* Φρειδερίκος Α΄ 1657-1713, βασιλιάς της Πρωσίας
* Λουδοβίκος 1666-1687, παντρεύτηκε τη Λουδοβίκα Καρολίνα Ρατζίβιου
* Γουλιέλμος Ερρίκος 1648-1649, Αμαλία 1664, Ερρίκος 1664, απεβίωσαν σε νηπιακή ηλικία

## Πρόγονοι

## Πηγές
* http://www.spsg.de/index.php?id=129
* coloured painting of Prinzessin Luise Henriette von Oranien-Nassau, later Kurfürstin von Brandenburg

## Παραπομπές


Κατηγορία:Οίκος του Νάσσαου
Κατηγορία:Κόμισσες του Νάσσαου
Κατηγορία:Εκλέκτειρες του Βρανδεμβούργου
Κατηγορία:Δούκισσες της Πρωσίας
Δωροθέα Σοφία του Σλέσβιχ-Χόλσταϊν-Σόντερμπουργκ-Γκλύξμπουργκ

Η **Δωροθέα Σοφία**, γερμ. Dorothea Sophie (28 Σεπτεμβρίου 1636 - 6 Αυγούστου 1689) από τον Οίκο του Σλέσβιχ-Χόλσταϊν-Σόντερμπουργκ ήταν κόρη του δούκα του Σλέσβιχ-Χόλσταϊν-Σόντερμπουργκ-Γκλύξμπουργκ και με τον γάμο της έγινε πρώτα δούκισσα του Μπράουνσβαϊγκ-Λύνεμπουργκ και μετά εκλέκτορας του Βρανδεμβούργου.

## Βιογραφία
Ήταν η πέμπτη κόρη του Φιλίππου, δούκα του Σ.Χ.Σόντερμπουργκ-Γκλύξμπουργκ και της Σοφίας Χέντβιγκ των Ασκάνια, κόρης του Φραγκίσκου Β΄, δούκα της Σαξονίας-Λάουενμπουργκ.

## Οικογένεια
Παντρεύτηκε πρώτα το 1653 τον Χριστιανό Λουδοβίκο των Γουέλφων, δούκα του Μπράουνσβαϊγκ-Λύνεμπουργκ. Δεν απέκτησε τέκνα, ενώ ο Χριστιανός Λουδοβίκος απεβίωσε το 1665.

Το 1668 η Δωροθέα έκανε δεύτερο γάμο, με τον Φρειδερίκο Γουλιέλμο των Χοεντσόλερν, δούκα της Πρωσίας & εκλέκτορα του Βρανδεμβούργου και είχε τέκνα:
* Φίλιππος Γουλιέλμος 1669-1711, μαργράβος του Βρανδεμβούργου-Σβετ.
* Μαρία Αμαλία 1670-1739, παντρεύτηκε πρώτα τον Κάρολο, διάδοχο του Μεκλεμβούργου-Γκύστρο και μετά τον Μαυρίκιο Γουλιέλμο των Βέττιν, δούκα της Σαξονίας-Τσάιτς.
* Αλβέρτος Φρειδερίκος 1672-1731, μαργράβος του Βρανδεμβούργου-Σβετ.
* Κάρολος Φίλιππος 1673-1695, μαργράβος του Βρανδεμβούργου-Σβετ.
* Ελισάβετ Σοφία 1674-1748, παντρεύτηκε πρώτα τον Φρειδερίκο Καζιμίρ των Κέττλερ, δούκα της Κουρλάνδης & Σεμιγαλλίας, έπειτα τον 2ο εξάδελφο του πάππου της Χριστιανό Ερνέστο των Χοεντσόλερν, μαργράβο του Βρανδεμβούργου-Μπαϊρόιτ και μετά τον Ερνέστο Λουδοβίκο Α΄ των Βέττιν, δούκα της Σαξονίας-Μάινινγκεν.
* Χριστιανός Λουδοβίκος 1677-1734, μάργραβος του Βρανδεμβούργου-Σβετ.
* Δωροθέα 1675-1676, απεβ. νήπιο.

## Πηγές
* Biographie, Deutsche. "Dorothea - Deutsche Biographie". www.deutsche-biographie.de (γερμ.)

## Παραπομπές


Κατηγορία:Οίκος του Σλέσβιχ-Χόλσταϊν-Σόντερμπουργκ
Κατηγορία:Πριγκίπισσες του Σλέσβιχ-Χόλσταϊν-Σόντερμπουργκ-Γκλύξμπουργκ
Κατηγορία:Δούκισσες του Μπράουνσβαϊγκ-Λύνεμπουργκ
Κατηγορία:Εκλέκτειρες του Βρανδεμβούργου
Κατηγορία:Δούκισσες της Πρωσίας
Μαρία Αμαλία του Βρανδεμβούργου

Η **Μαρία-Αμαλία**, γερμ. Maria-Amalia (26 Νοεμβρίου 1670 - 17 Νοεμβρίου 1739) από τον Οίκο των Χοεντσόλερν ήταν κόρη του εκλέκτορα του Βρανδεμβούργου και με τον γάμο της έγινε πρώτα πριγκίπισσα διαδόχου του Μεκλεμβούργου-Γκύστοβ και μετά δούκισσα της Σαξονίας-Τσάιτς.

## Βιογραφία
Ήταν η πρώτη κόρη του Φρειδερίκου-Γουλιέλμου εκλέκτορα του Βρανδεμβούργου και της (δεύτερης) συζύγου του Δωροθέας, κόρης του Φιλίππου δούκα του Σ.Χ.Σ.Γκλύξμπουργκ.

## Οικογένεια
Παντρεύτηκε πρώτα το 1687 τον Κάρολο διάδοχο του δουκάτου του Μεκλεμβούργου-Σβερίν. Το μόνο τέκνο που απέκτησαν το 1688, απεβίωσε την ίδια ημέρα.

Ο Κάρολος απεβίωσε το 1688 σε ηλικία 24 ετών και η Μαρία-Αμαλία έκανε δεύτερο γάμο το 1689, με τον Μαυρίκιο-Γουλιέλμο των Βέττιν δούκα της Σαξονίας-Τσάιτς και είχε τέκνα:
* Δωροθέα-Βιλελμίνη 1691-1743, παντρεύτηκε τον Γουλέλμο Η΄ λάντγκραβο της Έσσης-Κάσσελ.
* Φρειδερίκος-Γουλιέλμος 1690, Καρολίνα-Αμαλία 1693-1694, Σοφία-Καρλόττα 1695-1696, Φρειδερίκος-Αύγουστος 1700-1710, απεβίωσαν το πολύ 10 ετών.

## Πρόγονοι


## Πηγές
* Publications by or about Marie Amalie of Brandenburg, Bibliography of Books Printed in the German Speaking Countries from 1601 to 1700
* Johann Hübner's ...Three hundred and thirty three and Genealogical Tables, Table 171

## Παραπομπές


Κατηγορία:Οίκος των Χοεντσόλερν
Ινκομπέργκα

Η **Ινκομπέργκα** (περί το 520 - Τουρ, 589) ήταν σύζυγος του Βασιλιά των Φράγκων Χαριβέρτου Α΄, δεν έχει καθοριστεί η καταγωγή της και δεν είναι γνωστοί οι γονείς της. Η κόρη τους Βέρθη του Κεντ παντρεύτηκε τον Εθελβέρτος του Κεντ, ο γάμος αυτός οδήγησε τελικά στη διάδοση του χριστιανισμού στην Αγγλία μετά την αποστολή του επισκόπου Αυγουστίνου του Καντέρμεπρι. Άλλος γιος τους πιθανότατα ήταν ο Χαριβέρτος του Εσμπάι προπάτορας του Οίκου των Καπετιδών που βασίλευσε στη Γαλλία πολλούς αιώνες. Ο γάμος τους ήταν πολύ δύσκολος, ο Γρηγόριος Τουρώνης γράφει σχετικά :

*"Ο βασιλιάς Χαριβέρτος παντρεύτηκε την Ινκομπέργκα με την οποία απέκτησε μια κόρη που έγινε σύζυγος του βασιλιά του [[Κεντ]]. Την ίδια εποχή η Ινκομπέργκα είχε στην υπηρεσία της δύο γυναίκες, κόρες ενός φτωχού άνδρα : τη Μαρκοβέφα που είχε φορέσει το ένδυμα της μοναχής και τη Μεροφλέντα, ο βασιλιάς τις αγάπησε και ασχολήθηκαν με την ύφανση μαλλιού. Η βασίλισσα ζήλεψε και με δόλο έπεισε τον πατέρα τους να υφάνει ο ίδιος το μαλλί, ο στόχος της ήταν να τον δει ο Χαριβέρτος και να δυσαρεστηθεί με τις κόρες του. Ο βασιλιάς όταν είδε το θέαμα αναγνώρισε τον δόλο της συζύγου του, την έδιωξε και παντρεύτηκε τη Μεροφλέντα"*.

## Παραπομπές
 		


## Πηγές
*Γρηγόριος Τουρώνης, *"Ιστορία των Φράγκων"*, Α΄ Βιβλίο.

Κατηγορία:Δυναστεία των Μεροβιγγείων
Γεωγραφία του Αγίου Μαρίνου

μικρογραφία|Χάρτης του Αγίου Μαρίνου
μικρογραφία|Δορυφορική εικόνα
Ο Άγιος Μαρίνος βρίσκεται στη Νότια Ευρώπη. Είναι ένας θύλακας (μεσόγειο κράτος) περιτριγυριζόμενος από την κεντρική Ιταλία, με την οποία μοιράζεται σύνορα μήκους 39 χιλιομέτρων. Είναι το τρίτο μικρότερο ανεξάρτητο κράτος με βάση την έκταση στην Ευρώπη μετά το Βατικανό και το Μονακό. Το μικρό αυτό κρατίδιο περιβάλλεται από τα Απέννινα όρη. Βρίσκεται στις γεωγραφικές συντεταγμένες 43.94°Β 12.46°Α και έχει έκταση 61.2 τ.χλμ. Έχει υγρό υποτροπικό κλίμα με ήπιους και κρύους χειμώνες και ζεστά, ηλιόλουστα καλοκαίρια.  Εντελώς ορεινό, μόνο το 17% του εδάφους του Αγίου Μαρίνου είναι καλλιεργήσιμο. Παρά το μικρό του μέγεθος ο Άγιος Μαρίνος έχει αρκετούς ποταμούς που διαπερνούν το έδαφος του, με τους μεγαλύτερους από αυτούς να είναι οι Αούσα, Μαράνο και Άγιος Μαρίνος.

## Πολιτική γεωγραφία
Ο Άγιος Μαρίνος διαιρείται σε 9 καστέλλι, ή δήμους. Είναι οι ακόλουθοι:

* Ακουαβίβα
* Μπόργκο Ματζιόρε
* Κιεσανουόβα
* Ντομανιάνο
* Φαετάνο
* Φιορεντίνο
* Μοντεγκιαρντίνο
* Πόλη του Αγίου Μαρίνο (*Città di San Marino*), η πρωτεύουσα του κρατιδίου
* Σεραβάλιε

## Παραπομπές


## Εξωτερικοί σύνδεσμοι
* 

Κατηγορία:Άγιος Μαρίνος
Εθνική Λαϊκή Συνέλευση (Γουινέα Μπισάου)

Η μονοθάλαμη **Εθνική Λαϊκή Συνέλευση της Γουινέας-Μπισσάου** (*Assembleia Nacional Popular da Guiné-Bissau*) είναι το νομοθετικό σώμα της Γουινέας-Μπισσάου και σχηματίζεται έπειτα από τη διεξαγωγή εκλογών. Οι τελευταίες βουλευτικές εκλογές διεξήχθησαν στις 4 Ιουνίου 2023 και οι έδρες είναι 102 , εκ των οποίων τα 100 μέλη εκλέγονται με αναλογική εκπροσώπηση (λίστα κομμάτων). Οι δύο εναπομείνασες έδρες προορίζονται για τους πολίτες της αφρικανικής χώρας που ζουν στο εξωτερικό. Η θητεία των μελών της Εθνοσυνέλευσης είναι πενταετής. 

Στην Εθνοσυνέλευση ποσοστό 13,73% των μελών της είναι γυναίκες.

Οι πρώτες εκλογές μετά το στρατιωτικό πραξικόπημα του 2012 διεξήχθησαν το 2014.

## Αποτελέσματα τελευταίων εκλογών (2023)

## Πρόεδροι της Εθνικής Λαϊκής Συνέλευσης

## Παραπομπές


Κατηγορία:Πολιτική της Γουινέας-Μπισσάου
Γουινεα Μπισσαου
Ελισάβετ Σοφία του Βρανδεμβούργου (1674-1748)

Η **Ελισάβετ Σοφία** (γερμ. *Elisabeth Sophie von Brandenburg*, 5 Απριλίου 1674 - 22 Νοεμβρίου 1748) από τον Οίκο των Χοεντσόλερν ήταν κόρη του Εκλέκτορα του Βρανδεμβούργου και με τους γάμους της έγινε πρώτα δούκισσα της Κουρλάνδης, έπειτα μαργραβίνη του Βρανδεμβούργου-Μπαϊρόιτ και μετά δούκισσα της Σαξονίας-Μάινινγκεν.

## Βιογραφία
Ήταν η δεύτερη κόρη του Φρειδερίκου Γουλιέλμου του Βρανδεμβούργου και της Δωροθέα του Σλέσβιχ-Χόλσταϊν-Σόντερμπουργκ-Γκλύξμπουργκ, κόρης του Φίλιππου του Σλέσβιχ-Χόλσταϊν-Σόντερμπουργκ-Γκλύξμπουργκ.

## Οικογένεια
Παντρεύτηκε πρώτα το 1691 τον εξάδελφό της Φρειδερίκο Καζιμίρ Κέττλερ της Κουρλάνδης & Σεμιγαλλίας και είχε τέκνα:
* Φρειδερίκος Γουλιέλμος 1692-1711, Δούκας της Κουρλάνδης & Σεμιγαλλίας.
* Λεοπόλδος Κάρολος 1693-1697.

Το 1698 απεβίωσε ο Φρειδερίκος Καζιμίρ και το 1703 η Ελισάβετ Σοφία έκανε δεύτερο γάμο, με τον Χριστιανό Ερνέστο του Βρανδεμβούργου-Μπαϊρόιτ. Δεν απέκτησαν απογόνους.

Ο Χριστιανός Ερνέστος απεβίωσε το 1712 και το 1714 η Ελισάβετ Σοφία παντρεύτηκε για τρίτη φορά, τον Ερνέστο Λουδοβίκο Α΄ της Σαξονίας-Μάινινγκεν. Δεν είχε τέκνα ούτε από αυτόν τον γάμο.

## Πρόγονοι


## Πηγές
* Holborn, Hajo (1982). A History of Modern Germany: 1648–1840. A History of Modern Germany. 2. Princeton University Press. p. 57. ISBN 0-691-00796-9.

## Παραπομπές


Κατηγορία:Οίκος των Χοεντσόλερν
Κατηγορία:Μαργραβίνες του Βρανδεμβούργου-Μπαϊρόιτ
Ένωση για ένα Καλύτερο Μέλλον της Βοσνίας και Ερζεγοβίνης

Η **Ένωση για ένα Καλύτερο Μέλλον της Βοσνίας και Ερζεγοβίνης** (σύντμηση: ΕΚΜ ΒκΕ) είναι ένα Βοσνιακό κεντροδεξιό πολιτικό κόμμα στη Βοσνία και Ερζεγοβίνη. Ιδρύθηκε τον Σεπτέμβριο του 2009 από τον Φαχρουντίν Ράντοντσιτς, τον ιδρυτή και ιδιοκτήτη της *Dnevni avaz*, της μεγαλύτερης ημερήσιας εφημερίδας στη Βοσνία και Ερζεγοβίνη.

Την 20η Απριλίου 2017, το κόμμα είχε πάνω από 76.000 μέλη.

## Παραπομπές


Κατηγορία:Πολιτικά κόμματα της Βοσνίας και Ερζεγοβίνης